Heartstopper (televisiosarja)

Heartstopper on brittiläinen Netflix-alkuperäissarja, jonka ensimmäinen tuotantokausi julkaistiin 22. huhtikuuta 2022. Sarja perustuu Alice Osemanin luomaan samannimiseen sarjakuvaan, ja hän itse on sarjan käsikirjoittaja. Sarja on lajityyliltään nuorten romanttinen draamakomedia, ja se seuraa kahta koulupoikaa, Charlie Springiä ja Nick Nelsonia, jotka ystävystyvät joutuessaan vierustovereiksi koulussa.

Sarja on tuotantoyhtiö See-Saw Filmsin tuottama, ja sen on ohjannut Euros Lyn. Sarja sai toisen tuotantokauden elokuussa 2023.  Kolmannen kauden kuvaukset alkoivat lokakuussa 2023 ja kausi julkaistaan vuonna 2024.

Juoni 
Truham Grammar -poikakoulua käyvä Charlie Spring määrätään koulussa vuotta ylemmällä luokalla opiskelevan rugbypelaaja Nick Nelsonin vierustoveriksi. Pojista tulee ystäviä, ja Charlie ihastuu Nickiin. He viettävät paljon aikaa yhdessä, ja Nickinkin tunteet lämpenevät.

Toisaalla Charlien transtaustainen ystävä Elle Argent on juuri aloittanut Higgs-tyttökoulussa saatuaan vihdoin luvan vaihtaa pois poikakoulusta. Siellä hän tutustuu Tara Jonesiin ja Darcy Olssoniin.

Rooleissa

Lähteet 

2020-luvun brittiläiset draamasarjat
2020-luvun nuortendraamasarjat
Netflix-alkuperäissarjat